Κλασικό κυδώνι γλυκό κουταλιού
Δεν μπορεί να λείπει ένα σπιτικό γλυκό κυδώνι από το ντουλάπι. Αλλιώς, πώς θα σερβίρετε γιαούρτι για επιδόρπιο, κρέμα, πανακότα, ακόμα και κλασικό ρυζόγαλο;
1 κιλό κυδώνια, 4 1⁄2 κούπες (900 ml) νερό, 5 κούπες (1 κιλό) ζάχαρη, 1 ξυλάκι κανέλας, 1 κλωνάρι αρμπαρόριζα, 1 κάψουλα βανιλίνη, 1/4 κούπας (50 ml) χυμός λεμονιού
Πλένουμε τα κυδώνια, τα ξεφλουδίζουμε και κόβουμε το καθένα σε οχτώ κομμάτια.Αφαιρούμε το σκληρό μέρος με τα κουκούτσια και το πετάμε.Κόβουμε τώρα κάθε κομμάτι σε λεπτές φέτες και την καθεμία σε λεπτά μπαστουνάκια.Τα βάζουμε σε μια κατσαρόλα μαζί με το νερό, τη ζάχαρη και την κανέλα και τα βράζουμε σε δυνατή φωτιά, ξαφρίζοντας τακτικά, μέχρι να αρχίσει να δένει το σιρόπι.Προσθέτουμε το κλωνάρι αρμπαρόριζας, τη βανιλίνη και τον χυμό λεμονιού, ανακατεύουμε και συνεχίζουμε το βράσιμο για λίγα λεπτά ακόμα, μέχρι το σιρόπι να δέσει.Αποσύρουμε από τη φωτιά και μοιράζουμε αμέσως το γλυκό σε αποστειρωμένα βαζάκια.Τα φυλάμε σε μέρος δροσερό και σκοτεινό.
Ζάχαρη,Κυδώνι,Γλυκό Κουταλιού